Virallinen lehti nro C 182 , 16/06/1997 s. 0058



A4-0118/97 Ehdotus neuvoston asetukseksi sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä annetun asetuksen (ETY) N:o 1408/71 sekä asetuksen (ETY) N:o 1408/71 täytäntöönpanomenettelystä annetun asetuksen (ETY) N:o 574/72 muuttamisesta (KOM(96)0452 - C4-0543/96 - 96/0227(CNS)) Ehdotus hyväksyttiin seuraavin tarkistuksin: (Tarkistus 1) Johdanto-osan 18 kappale >Alkuperäinen teksti> ottaen huomioon Alankomaiden sairausetuuksien rahoitusjärjestelmän erityisluonne olisi hyväksyttävä erityisiä asetuksen (ETY) N:o 1408/71 22 artiklan c alakohdan mukaisia kyseisen jäsenvaltion myöntämien etuuksien korvaamista koskevia säännöksiä, >EP:n äänestyksessä hyväksytty teksti> Poistetaan. (Tarkistus 2) 1 ARTIKLAN 2 a KOHTA (uusi) 2 artiklan 3 a kohta (uusi) (asetus (ETY) N:o 1408/71) >EP:n äänestyksessä hyväksytty teksti> 2a. Lisätään 2 artiklaan uusi 3 a kohta seuraavasti: "3a. Asetuksen 22 artiklan 1 kohdan a alakohdan ja 31 artiklan sisältämiä määräyksiä sovelletaan myös kolmansien maiden kansalaisiin, joilla on laillinen asuinpaikka jäsenvaltioiden alueella, sekä heidän perheenjäseniinsä." (Tarkistus 3) 1 ARTIKLAN 10 KOHDAN e ALAKOHTA Liite VI, Otsikkokohta J, 1 alakohdan b alakohta (asetus (ETY) N:o 1408/71) >Alkuperäinen teksti> e) Muotoillaan otsikkokohdan «J. ALANKOMAAT» 1 alakohdan b alakohta seuraavasti: «b) Täytäntöönpanoasetuksen 17 artiklaa sovelletaan vastaavasti asetuksen 22 c artiklassa tarkoitettuihin henkilöihin, jotka opiskelevat tai ovat ammatillisessa koulutuksessa Alankomaissa, sekä kyseiseksi ajaksi heidän mukanaan seuraaviin perheenjäseniin. Sen estämättä, mitä täytäntöönpanoasetuksen 93 artiklassa säädetään, kyseisen asetuksen 94 artiklaa sovelletaan vastaavasti edellä olevassa kohdassa tarkoitetuille henkilöille maksettavien etuuksien osalta.» >EP:n äänestyksessä hyväksytty teksti> Poistetaan. Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston asetukseksi sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä annetun asetuksen (ETY) N:o 1408/71 sekä asetuksen (ETY) N:o 1408/71 täytäntöönpanomenettelystä annetun asetuksen (ETY) N:o 574/72 muuttamisesta (KOM(96)0452 - C4-0543/96 - 96/0227(CNS)) (Kuulemismenettely) Euroopan parlamentti, joka - ottaa huomioon komission ehdotuksen neuvostolle (KOM(96)0452 - 96/0227(CNS)) ((EYVL C 341, 13.11.1996, s. 6)), - neuvoston kuultua sitä EY:n perustamissopimuksen 235 artiklan mukaisesti (C4- 0543/96), - ottaa huomioon työjärjestyksensä 58 artiklan, - ottaa huomioon työllisyys- ja sosiaaliasiain valiokunnan mietinnön ja oikeusasioita ja kansalaisten oikeuksia käsittelevän valiokunnan lausunnon (A4- 0118/97), 1. Hyväksyy komission ehdotuksen parlamentin tekemin tarkistuksin; 2. Pyytää komissiota muuttamaan ehdotustaan vastaavasti EY:n perustamissopimuksen 189 a artiklan 2 kohdan mukaisesti; 3. Pyytää neuvostoa ilmoittamaan parlamentille, jos se aikoo poiketa parlamentin hyväksymästä sanamuodosta; 4. Pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen; 5. Kehottaa puhemiestään välittämään tämän lausunnon neuvostolle ja komissiolle.